dh-unibe/image-text_koenigsfelden-charters-post-1500 huggingface dataset:
Ich, Heinrich Schmidly von Brugg, tuͦn kunt mit disem brieff offenlich, das ich des jares, do man zalt von gotz gebûrt viertzehenhundert und in dem
nûntzehenden jar, am̄ nechsten mentag nach sant Hylaryen tag ze Brugg an offner, fryer straͧss offenlich zu gericht sassz an statt des fromen Henmā
Mosers, do ✳ schultheissz indˀ vorgen̄̄ statt Brugg, ✳ und kamen da fûr mich in offen, vˀbannen gericht ✳ die erbern ✳ Hans vō Lufar, genant Talheim, her
Johans, seligen, von Lufar, vor ziten decan der decanye zu Frick und kilchherren zuͦ Talhein, sun, an einem teil, ✳ und Cuͤni und Hans Cristiner, gebruͦdˀ,
von Lupfang ze dem andern teil ✳ mitt fûrsprechen. ✳ offnot und vˀjach da der egen̄̄ Hans von Lufar, ✳ wie das er fûr sich und all sin erben und nachkomē
vˀkoͧft und eines ewigen, unwiderruͤfflichen koͧffes ✳ zekoͧffen geben hette ✳ den egen̄̄ Cuͤnin und Hansen Cristinern beden unvˀscheidenlich und iro beder
erbn̄ und nachkomen ✳ uff und ab dem guͦt, gelegen ze Schintznach in dem bann, ✳ das da buwet Heini im Brunnē, ✳ einlifthalb viertel kernen, ✳ ein malter
haber, ✳ ein pfunt pfenningen fûr ein schwin, ✳ drye schilling pfenning fûr zwen tagwen gewonlicher mûntz, ✳ zwey herbst huͤnr, ✳ ein fasnacht huͦn und
funftzig eiger ✳ ewiges und jerliches zinses, ✳ jerlichen je ze weren uff sant Martins tag nach zinses recht, ✳ umb hundert und zweintzig gutˀ guldin,
dero er gentzlich von inen betzalt und in sinen guͦten nutz komen werend, ✳ und liessz an recht, wie er das zuͦ der egen̄̄ koͤffern hand bringen soͤlt, das sy
dar an habn̄d wˀend nu und ewklich. ✳ und ward einhelklich uff den eid erteilt, ✳ das er sich des entzihen und das fûr sich und sin erbn̄ uffgebn̄ soͤlte
in min hand von des gerichtz wegen ✳ und ichs denn vˀtigen und geben soͤlt ✳ inder egen̄̄ Cristiner und ir erben hand. ✳ disz beschach ussz des vorgen̄̄ Hans₎
von Lufar hand ✳ durch min hand in der vorgen̄̄ Cristiner und ir erbn̄ hand, ✳ als das urteil gab und recht was, also das aber do nach minˀ urfrag einhellich
uff den eid erteilt ward, ✳ das es billich kraft und macht haben und stet belibn̄ soͤlt nu und ewklich. ✳ der egen̄̄ Hans von Lufar lobt oͧch fûr sich und
sin erben, ✳ den egen̄̄ Cristinern oder iro erben ✳ dissz koͧffes und vˀtigung wer ze sin nach recht an allen den stetten, ✳ wo, ✳ wenn ✳ oder wie dick das zu
schulden kund ✳ und sin die egen̄̄ Cristiner oder ir erben notdurftig sind, ✳ und hiewider nit ze tuͦn noch schaffen getan bi guten truwen aͧn all geverd.
und sint disz getzûgen ✳ Albrecht Renolt, ✳ Hans Wintˀtur, ✳ Hans Weninger, ✳ Jegkli ✳ und Hans Hopf, ✳ Welti Schmid ✳ und Henman Blerer, alle burger ze
Brugg, und ander erber lûten genuͦg. ✳ ze urkund, won ich eigens insigels nit enhab, ✳ so han ich erbetten den erbˀn Henman̄ Moser, schultheissz
ze Brugg, das er sin eigen insigel fûr mich von des gerichtz wegen ✳ offenlich hett gehenkt an disen brieff, ✳ des ich, jetzgen̄̄ Henmā Mos₎, schultheissz,
von siner bett wegen also vˀgich habn̄ getaͧn, mir und minen erbn̄ aͧn schadn̄. gebn̄ zu Brugg des jares und tages, als ob geschribn̄ staͧt ꝫcꝭ.
Konigsf. 517
Staatsarchiv
AARGAU
Schintznach ij
ij mt iiɉ f₎ kn̄
j m̄ltˀ habˀ
j lib̄ iij  d₎
itm̄ ij herbst hùrn unnd j vasznacht huͦn
l eygˀ
419
1419 .
K
O ✳ 14
Hans Talhein